**Ministru kabineta rīkojuma projekta „Par valsts nekustamo īpašumu pārdošanu”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz, ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē divus valsts nekustamos īpašumus un viena nekustamā īpašuma valstij piederošo ½ domājamo daļu, ievērojot pirmpirkuma tiesīgās personas tiesības, kas nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa, 14.panta nosacījumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par valsts nekustamo īpašumu pārdošanu” (turpmāk – projekts) paredz atļaut VNĪ pārdot izsolē **nekustamos īpašumus:****1. Nekustamo īpašumu “Dzegužu iela gruntsgabals Nr.34F”** (nekustama īpašuma kadastra Nr. 6601 012 0028) – zemes vienību (zemes vienības kadastra apzīmējums 6601 012 0028) 1,1500 ha platībā – **Dzegužu ielā 1A, Limbažos, Limbažu novadā** (turpmāk šajā punktā – nekustamais īpašums).Īpašuma tiesības uz nekustamo īpašumu nostiprinātas Latvijas valstij Finanšu ministrijas personā Vidzemes rajona tiesas Limbažu pilsētas zemesgrāmatas nodalījumā Nr.394 (turpmāk šajā punktā –Zemesgrāmata), lēmuma datums: 04.02.2020. Nekustamais īpašums ir neapbūvēta zemes vienība, kura nav iznomāta.Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) datiem zemes vienības kadastrālā vērtība uz 01.01.2020. ir 12659 *euro*.Zemes vienības lietošanas mērķis: 1001- rūpnieciskās ražošanas uzņēmumu apbūve, 1,1500 ha platībā. Zemes vienības platības sadalījums pa lietošanas veidiem: lauksaimniecībā izmantojamās zemes platība, 1,0264 ha, zemes zem ceļiem platība: 0,1236 ha.Nekustamais īpašums ir apgrūtināts ar Zemesgrāmatā nostiprinātu lietu tiesību, kas Zemesgrāmatā norādīta atzīmes veidā III daļas 1.iedaļā: piebraucamais ceļš, 1236 m2 platībā.Nekustamā īpašuma rentabilitāte par periodu: 2019.gada septembris – 2019.gada novembris ir negatīva (- 24,83 *euro*). Atbilstoši Limbažu novada teritorijas plānojumam 2012.-2024.gadam (apstiprināts ar Limbažu novada pašvaldības domes 24.05.2012. lēmumu „Par Limbažu novada teritorijas plānojuma 2012.-2024.gadam apstiprināšanu un saistošo noteikumu „Limbažu novada teritorijas plānojuma 2012.-2024.gadam grafiskā daļa un teritorijas izmantošanas un apbūves noteikumi” izdošanu” (Prot.Nr.8, 3.§)) nekustamais īpašums atrodas Ražošanas un noliktavu apbūves teritorijā. Saskaņā ar Limbažu novada teritorijas plānojuma 2012.-2024.gadam Grafiskās daļas un teritorijas izmantošanas un apbūves noteikumiem (turpmāk – Teritorijas izmantošanas un apbūves noteikumi) Ražošanas un noliktavu apbūves teritorijās (343, 345.-349.p.):- galvenais zemes un būvju izmantošanas veids ir ražošanas (rūpnieciskās un lauksaimnieciskās ražošanas uzņēmumi) objektu, transporta un noliktavu uzņēmumu izvietošana, kā arī uzņēmumi, kuriem atbilstoši normatīviem ir noteiktas sanitārās aizsargjoslas vai arī īpašas citas prasības;- palīgizmantošana: infrastruktūras objekti, kas nepieciešami teritorijas funkcionēšanai; - jaunveidojama zemesgabala minimālā platība: 1200 m2;- maksimālais apbūves blīvums: 80 %, maksimālā apbūves intensitāte: 150 %, minimālā brīvā teritorija: 10 %.VNĪ Īpašumu izvērtēšanas komisija 2019.gada 12.decembrī (prot. Nr.IZKP-19/53, 4.2.apakšpunkts) ir pieņēmusi lēmumu – sagatavot un virzīt Ministru kabineta rīkojuma projektu par nekustamā īpašuma (nekustamā īpašuma kadastra Nr.6601 012 0028) Dzegužu ielā 1A, Limbažos, Limbažu novadā, atsavināšanu. Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:– VNĪ portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;– nekustamā īpašuma tirgus situāciju un izmantošanas iespējas – tā kā VNĪ nav zināmas valsts pārvaldes funkcijas, kuru nodrošināšanai būtu lietderīgi saglabāt valsts īpašumā neapbūvētu zemesgabalu, un tas nav nepieciešams VNĪ saimnieciskās darbības veikšanai, līdz ar to optimālākais risinājums to virzīt atsavināšanai.Atsavinot nekustamo īpašumu, jāņem vērā likumā „Par zemes reformu Latvijas Republikas pilsētās” noteiktie ierobežojumi darījumiem ar zemes īpašumiem.**2. Nekustamo īpašumu** **“Agroserviss”** (nekustamā īpašuma kadastra Nr. 9666 004 0206) – zemes vienību (zemes vienības kadastra apzīmējums 9666 004 0206) 1,24 ha platībā un būvi (būves kadastra apzīmējums 9666 004 0206 001) – **Ķoņu pagastā, Naukšēnu novadā** (turpmāk šajā punktā – nekustamais īpašums).Īpašuma tiesības uz nekustamo īpašumu nostiprinātas Latvijas valstij Finanšu ministrijas personā Vidzemes rajona tiesas Ķoņu pagasta zemesgrāmatas nodalījumā Nr.100000597244, lēmuma datums: 28.01.2020.Saskaņā ar NĪVKIS datiem nekustamais īpašums sastāv no zemes vienības (zemes vienības kadastra apzīmējums 9666 004 0206) 1,24 ha platībā un būves – angāra (būves kadastra apzīmējums 9666 004 0206 001). Zemes vienībai noteiktais lietošanas mērķis: 1003 – lauksaimnieciska rakstura uzņēmumu apbūve, 1,2400 ha platībā. Zemes vienības platības sadalījums pa lietošanas veidiem: krūmāju platība; 0,2800 ha, ūdens objektu zeme: 0,0600 ha platībā, zemes zem ēkām platība: 0,9000 ha.Būves galvenais lietošanas veids: 1271 – lauksaimniecības nedzīvojamās ēkas, būves kopējā platība 418,5 m2.Saskaņā NĪVKIS datiem nekustamā īpašuma kadastrālā vērtība uz 01.01.2020. ir 2562 *euro* (zemei: 1667 *euro*, būvei: 895 *euro*).Atbilstoši NĪVKIS datiem nekustamajam īpašumam noteikti šādi apgrūtinājumi: * biosfēras rezervāta neitrālās zonas teritorija, 1,24 ha platībā;
* ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem, 0,1 ha platībā;
* ekspluatācijas aizsargjoslas teritorija gar elektronisko tīklu kabeļu līniju, 0,01 ha platībā.

Nākamajam nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši attiecīgajam aizsargjoslu veidam, kā arī jāievēro likumā “Par īpaši aizsargājamām dabas teritorijām”, likumā “Par Ziemeļvidzemes biosfēras rezervātu” un Ministru kabineta 2011.gada 19.aprīļa noteikumos Nr.303 “Ziemeļvidzemes biosfēras rezervāta individuālie aizsardzības un izmantošanas noteikumi” ietvertais regulējums.Nekustamā īpašuma rentabilitāte par periodu: 2019.gada janvāris – 2019.gada novembris ir negatīva (- 1499,79 *euro*).Nekustamais īpašums nav iznomāts. VNĪ tīmekļvietnē ievietots sludinājums par atkārtoto nekustamā īpašuma nomas tiesību izsoli, kas notiks 2020.gada 26.martā. Pieteikuma iesniegšanas termiņš izsolei – 2020.gada 25.marts. Saskaņā ar izsoles noteikumiem nekustamā īpašuma nomas termiņš noteikts līdz tā atsavināšanai, bet ne ilgāk kā uz vienu gadu. VNĪ Īpašumu izvērtēšanas komisija 2019.gada 12.decembrī (prot. Nr. IZKP-19/53, 6.2.apakšpunkts) ir pieņēmusi lēmumu – sagatavot un virzīt Ministru kabineta rīkojuma projektu par nekustamā īpašuma “Agroserviss”(nekustamā īpašuma kadastra Nr.9666 004 0206), Ķoņu pagastā, Naukšēnu novadā, atsavināšanu. Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:– VNĪ portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;– nekustamā īpašuma tirgus situāciju un izmantošanas iespējas – ņemot vērā zemes lietošanas mērķi – lauksaimnieciska rakstura uzņēmumu apbūve, un to, ka VNĪ nav zināmas valsts pārvaldes funkcijas, kuru nodrošināšanai būtu lietderīgi saglabāt valsts īpašumā nekustamo īpašumu, un tas nav nepieciešams VNĪ saimnieciskās darbības veikšanai, līdz ar to optimālākais risinājums nekustamo īpašumu virzīt atsavināšanai.Atsavinot nekustamo īpašumu, jāņem vērā likumā “Par zemes privatizāciju lauku apvidos” noteiktie ierobežojumi darījumiem ar zemi.**3. ½ domājamo daļu no nekustamā īpašuma “d/s Kļavas Nr.F-344”** (nekustamā īpašuma kadastra Nr. 8064 002 0461) – zemes vienības (zemes vienības kadastra apzīmējums 8064 002 0461) 0,0646 ha platībā – **Biešu ielā 12, Kļavās, Inčukalna pagastā, Inčukalna novadā** (turpmāk šajā punktā – nekustamais īpašums).Īpašuma tiesības uz nekustamo īpašumu Rīgas rajona tiesas Inčukalna pagasta zemesgrāmatas nodalījumā Nr.100000120776 (turpmāk šajā punktā – Zemesgrāmata) nostiprinātas Latvijas valstij Finanšu ministrijas personā ½ domājamās daļas apmērā (lēmuma datums: 03.02.2020.) un fiziskai personai ½ domājamās daļas apmērā. Nekustamais īpašums ir neapbūvēta zemes vienība, kura nav iznomāta.Saskaņā ar NĪVKIS datiem nekustamā īpašuma kopējā kadastrālā vērtība uz 01.01.2020. ir 1841 *euro*.Zemes vienības lietošanas mērķis: 0601 - Individuālo dzīvojamo māju apbūve, 0,0646 ha platībā. Zemes vienības platības sadalījums pa lietošanas veidiem: pārējās zemes platība, 0,0646 ha.Zemesgrāmatas II daļas 2.iedaļā ierakstītas divas atzīmes – vērsta Ls 1382,82 piedziņa (prasītājs: “Baltijas Izaugsmes Grupa” AS) un 394,46 *euro* piedziņa (piedzinējs: Inčukalna novada pašvaldība) uz fiziskās personas piederošo nekustamā īpašuma ½ domājamo daļu. Minētās atzīmes neliedz atsavināt valstij piederošo nekustamā īpašuma ½ domājamo daļu. Saskaņā ar Civillikuma 1072.pantu katra kopīpašnieka domājamā daļa kopējā lietā pieder vienīgi viņam. Tādēļ viņš drīkst ar to visādi rīkoties, atbilstoši tās būtībai, ja vien šī rīcība līdz ar to neattiecas uz pārējo kopīpašnieku daļām. Uz šā pamata katram kopīpašniekam ir tiesība viņam piederošo kopējās lietas daļu arī atsavināt vai ieķīlāt. Savukārt, Civillikuma 1295. pants nosaka, ja kopīpašnieks ieķīlā kopējo lietu ar pārējo kopīpašnieku piekrišanu, tad ķīlas tiesība attiecas uz visu lietu; bet bez pārējo piekrišanas viņš drīkst ieķīlāt tikai savu kopējas lietas domājamo daļu.Citu lietu tiesību, kas apgrūtina nekustamo īpašumu, nav.Nekustamā īpašuma rentabilitāte par periodu: 2019.gada septembris – 2019.gada novembris ir negatīva (- 20,53 *euro*).VNĪ Īpašumu izvērtēšanas komisija 2019.gada 26.novembrī (prot. Nr. IZKP-19/51, 4.2.apakšpunkts) ir pieņēmusi lēmumu – sagatavot un virzīt Ministru kabineta rīkojuma projektu par nekustamā īpašuma “d/s Kļavas Nr.F-344” (nekustamā īpašuma kadastra Nr.8064 002 0461), Inčukalna pagastā, Inčukalna novadā, atsavināšanu. Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:– VNĪ portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;– nekustamā īpašuma tirgus situāciju un izmantošanas iespējas –valstij pieder ½ domājamā daļa no neapbūvētas zemes vienības, VNĪ nav zināmas valsts pārvaldes funkcijas, kuru nodrošināšanai būtu lietderīgi saglabāt valsts īpašumā ½ domājamo daļu no zemes vienības un tā nav nepieciešama VNĪ saimnieciskās darbības veikšanai, līdz ar to optimālākais risinājums nekustamo īpašumu virzīt atsavināšanai.Atsavinot nekustamo īpašumu, jāņem vērā likumā “Par zemes privatizāciju lauku apvidos” noteiktie ierobežojumi darījumiem ar zemi.Saskaņā ar Atsavināšanas likuma 4.panta ceturtās daļas 7.punktu publiskas personas nekustamā īpašuma atsavināšanu var ierosināt kopīpašnieks, ja viņš vēlas izbeigt kopīpašuma attiecības ar publisku personu. Pēc faktiskā stāvokļa 18.02.2020. VNĪ nav saņemts nekustamā īpašuma kopīpašnieka – fiziskās personas atsavināšanas ierosinājums. Nekustamā īpašuma kopīpašniekam ir pirmpirkuma tiesības uz nekustamā īpašuma valstij piederošo ½ domājamo daļu. Nekustamā īpašuma kopīpašniekam vienlaikus ar sludinājumu par publiskas personas nekustamā īpašuma izsoli tiks nosūtīts paziņojums par izsoli, vienlaicīgi uzaicinot personu mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Ja mēneša laikā šā likuma 4.panta ceturtās daļas 7.punktā minētā persona neiesniegs pieteikumu par nekustamā īpašuma pirkšanu vai iesniegs atteikumu, rīkojama izsole. Šādā gadījumā minētā persona ir tiesīga iegādāties nekustamā īpašuma ½ domājamo daļu izsolē vispārējā kārtībā.Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Saskaņā ar minētā likuma 4.panta otro daļu publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma. Rīkojot elektronisko izsoli, sludinājumu ievieto arī elektronisko izsoļu vietnē.Projekts paredz nekustamo īpašumu valdītājam  – Finanšu ministrijai uzdevumu nodot pircējam nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Projektā minēto nekustamo īpašumu atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ). |
| 3. |

|  |
| --- |
| Projekta izstrādē iesaistītās institūcijas un publiskas personas kapitālsabiedrības  |

 | Projekta izstrādē ir iesaistīta Finanšu ministrija un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minētos nekustamos īpašumus valsts pārvaldes funkciju nodrošināšanai saskaņā ar Valsts pārvaldes iekārtas likumu, tos var atsavināt likumā noteiktajā kārtībā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecībā uz rīkojuma projekta 1.1. un 1.2. apakšpunktā iekļautajiem nekustamajiem īpašumiem - jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.Attiecībā uz rīkojuma projektā 1.3. apakšpunktā iekļauto nekustamo īpašumu pirmpirkuma tiesīgā persona. Ja pirmpirkuma tiesīgā persona neizmanto savas tiesības, tad jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. |

|  |
| --- |
| Atbilstības izmaksu monetārs novērtējums  |

 | Projekta tiesiskais regulējums atbilstības izmaksas nerada |
| 5. | Cita informācija | Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot Atsavināšanas likuma 4.panta ceturtajā daļā minēto personu pirmpirkuma tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.Nekustamo īpašumu vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams Rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (tūkst.*euro*) |
| **2021.** | **2022.** | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.gadam | izmaiņas, salīdzinot ar vidējā termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamie īpašumi tiks atsavināti 2020.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2020.gadam” 44.panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2020. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2020. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.Sludinājums par valsts nekustamo īpašumu izsoli tiks publicēts oficiālajā izdevumā „Latvijas Vēstnesis” ‑ institūcijas, kas organizē nekustamā īpašuma atsavināšanu – VNĪ mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Rozenberga 67024608

Liga.Rozenberga@vni.lv